કવિલોક એ ગરવા ગુર્જરજનોનો ગુજરાતી બ્લોગ છે. એનો એક્માત્ર આશય આપણી માતૃભાષા ગુજરાતીને ઇંટરનેટના માધ્યમ દ્વારા પ્રચલિત અને પ્રચારિત કરવાનો છે. આપણી ગુજરાતી ભાષા સાહિત્યની દ્રષ્ટિએ દુનિયાની મહાન ભાષાઓમાંની એક છે. તમે જ્યારે પણ નરસિંહ મહેતા કે મીરાંબાઈના ભજનો સાંભળશો યા રમેશભાઇ પારેખ કે રાજેન્દ્રભાઇ શુકલની કવિતાઓ વાંચશો તો તરત સમજાશે કે આપણી ગુજરાતીમાં જે અભિવ્યક્તી છે તે દુનિયાની બહુ જૂજ ભાષાઓમાં જોવા મળે છે.